cyanic-selkie/wikianc huggingface dataset:
Jälkikeynesiläinen taloustiede
Suhde uusklassiseen keynesiläisyyteen
Jälkikeynesiläinen taloustiede poikkeaa uusklassisesta keynesiläisyydestä siten, että jälkikeynesiläisten mukaan Keynesin ideat eivät päde ainoastaan poikkeusolosuhteissa. Jälkikeynesiläisille keynesiläisyys ei ole ainoastaan kriisiaikojen ja laskusuhdanteiden taloustiedettä. Jälkikeynesiläisen teorian mukaan kokonaiskysyntä määrittelee työllisyyden kehitystä sekä lyhyellä että pitkällä aikavälillä. Jälkikeynesiläinen institutionalismi korostaa kysyntää vakauttavien instituutioiden merkitystä vakaan kapitalismin kehityksessä.
Uuschartalismi eli moderni rahateoria
Globaalin vuonna 2007 alkaneen finanssikriisin jälkeen jälkikeynesiläinen uuschartalistinen suuntaus eli moderni rahateoria (MMT) on kasvattanut suosiotaan.
Erottelu rahapoliittisesti suvereenien ja ei-suvereenien valtioiden välillä on noussut yhdeksi tärkeäksi selitysmalliksi valtioiden maksukyvyn rapautumiselle euroalueen eri maissa.
Viime vuosina markkinaromahduksia on alettu kutsua Minsky-hetkiksi, sillä Minsky kehitti tutkimustyössään rahoitusmarkkinoiden epävakaisuushypoteesin.
Jälkikeynesiläisiä tutkimussuuntauksia
Jälkikeynesiläisen taloustieteen sisäisissä keskusteluissa vallitsee erilaisia suuntauksia ja painotuksia.
Jaotteluita eri tutkimussuuntauksiin
Kirjallisuudessa viitataan esimerkiksi amerikkalaiseen ja eurooppalaiseen jälkikeynesiläisyyteen, mutta erottelu viittaa enemmän eroihin tutkimusohjelmissa ja painotuksissa kuin tutkijoiden maantieteelliseen sijaintiin. Eurooppalainen jälkikeynesiläisyys on ollut kiinnostuneempi tulonjaosta ja työmarkkinoista, kun taas amerikkalainen jälkikeynesiläisyys on keskittynyt enemmän rahan ja rahoituksen kaltaisiin kysymyksiin.
Yhteistä tutkimussuuntauksilla
Eri tutkimussuuntauksista ja painotuksista huolimatta käytännössä kaikki jälkikeynesiläiset hyväksyvät näkemyksen siitä, että kapitalistisissa talouksissa tuotannon ja työllisyyden kehitykseen liittyy kysyntärajoite, eikä niiden kehitystä ensijaisesti määrittele yksilöiden päätökset työn tarjonnasta.
Anthony Thirwall on esittänyt, että useimmat jälkikeynesiläiset voisivat hyväksyä seuraavat väitteet jälkikeynesiläisen tutkimusohjelman pohjaksi:
Tieteellisiä julkaisuja
Merkittäviä jälkikeynesiläisiä tieteellisiä julkaisuja ovat Journal of Post Keynesian Economics, Cambridge Journal of Economics ja Review of Keynesian Economics.
Rahatalous haltuun: Irti kurjistavasta talouspolitiikasta -kirja
Jälkikeynesiläisiksi itsensä luokittelevat Lauri Holappa ja Jussi Ahokas (ekonomisti) ovat kirjoittaneet kirjan "Rahatalous haltuun: Irti kurjistavasta talouspolitiikasta" (2014), jonka lähtökohtana on jälkikeynesiläinen taloustiede. Holapan ja Ahokkaan talousajattelua on analysoitu, kritisoitu ja kiitelty muun muassa Kansantaloudellisessa aikakauskirjassa ja kritiikkiin on myös vastattu.
Yliopistonlehtori Juha Tervalan mukaan Suomessa ei ole merkittäviä jälkikeynesiläisiä ekonomisteja, kukaan suomalainen ei ole julkaissut Journal of Post Keynesian Economics -aikakauskirjassa ja Ahokas ja Holappa eivät ole tehneet ainuttakaan vertaisarvioitua kansainvälistä tutkimusta.
Choirokoitía (kylä)
pienoiskuva|vasen|[[Choirokoitía|Neoliittisen Choirokoitían arkeologista aluetta.]] Choirokoitían kylä sijaitsee Kyproksen eteläosissa noin 30 kilometriä lounaaseen Lárnakan kaupungista. Kylä tunnetaan ennen kaikkea sen läheltä löydetystä merkittävästä neoliittisen kauden aikaisen kylän arkeologisesta kohteesta, joka tunnetaan kylän mukaan nimellä Choirokoitía (usein Khirokitia).
Jälkikeynesiläinen taloustiede
Rahatalous haltuun: Irti kurjistavasta talouspolitiikasta -kirja
Kritiikin lisäksi Ahokkaan ja Holapan viime vuosien tutkimustyö on saanut myös kiitosta. Ahokkaan ja Holapan kirjoittama Raha ja talous -blogi palkittiin vuonna 2014 Suomen suosituimpana talousaiheisena blogina. Palkansaajien tutkimuslaitoksen erikoistutkija Pekka Sauramo arvioi, että Rahatalous haltuun -kirja sopii jokaiselle jälkikeynesiläisyydestä kiinnostuneelle ja lukijoille, jotka etsivät vaihtoehtoja valtavirtataloustieteen ulkopuolelta.
Poliittinen talous -podcast
Timo Harjuniemi ja Lauri Holappa ovat pitäneet jälkikeynesiläisyyttäkin käsittelevää Poliittinen talous-podcastia vuodesta 2018. Kuvauksensa mukaan podcastin aiheena ovat politiikka, talous ja poliittinen talous. Podcastissa on käsitelty muun muassa ilmastopolitiikkaa, finanssikriisiä, uusliberalismia, vasemmistopopulismia, Brasilian poliittista tilannetta ja sukupuolen ja talouden suhdetta.
Eusebio Cáceres
pienoiskuva|Eusebio Cáceres vuonna 2017.Eusebio Cáceres López (s. 10. syyskuuta 1991 Onil) on espanjalainen pituushyppääjä ja pikajuoksija.
Cáceres kilpaili alle 18-vuotiaiden MM-kilpailuissa Ostravassa 2007 kahdeksanottelussa. Hän johti kilpailua ensimmäisestä lajista lähtien, mutta putosi viimeisessä lajissa 1 000 metrin juoksussa kuudenneksi. Alle 20-vuotiaiden MM-kisoissa hän sijoittui pituushypyssä kolmanneksi vuonna 2008 tuloksella 759 cm ja toiseksi vuonna 2010 tuloksella 790 cm. Barcelonan EM-kisoissa 2010 hän oli finaalin kahdeksas tuloksella 793 cm hypättyään karsinnassa ennätyksensä 827 cm, joka oli myös alle 20-vuotiaiden Euroopan ennätys. Hän karsiutui vuonna 2011 sekä Pariisin sisäratojen EM-kisoissa että Daegun MM-kisoissa. Hän karsiutui myös Istanbulin sisäratojen MM-kilpailuissa 2012. Helsingin EM-kilpailuissa hän oli viides tuloksella 806 cm. Lontoon olympialaisissa hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti pituushypyssä kultaa ennätyksellään 837 cm ja lisäksi hän juoksi Espanjan 4 × 100 metrin viestijoukkueessa, joka sijoittui kolmanneksi. Moskovan MM-kilpailuissa hän sijoittui neljänneksi tuloksella 826 cm. Zürichin EM-kilpailuissa 2014 hän sijoittui neljänneksi tuloksella 811 cm. Amsterdamin EM-kilpailuissa 2016 hän jäi loppukilpailussa ilman tulosta. Hän karsiutui 2017 loppukilpailusta sekä Belgradin sisäratojen EM-kilpailuissa että Lontoon MM-kilpailuissa. Hän sijoittui kahdeksanneksi Birminghamin MM-hallikilpailuissa 2018 ja neljänneksi Glasgow'n sisäratojen EM-kilpailuissa 2019. Dohan MM-kilpailuissa 2019 hän sijoittui seitsemänneksi ja vuodelle 2021 siirretyissä Tokion olympialaisissa neljänneksi. Eugenen MM-kilpailuissa 2022 hän oli kahdeksas. Saman vuoden Münchenin EM-kilpailuissa hän sijoittui neljänneksi.
Cáceresin sisäratojen ennätys on 816 cm, jonka hän hyppäsi Karlsruhessa 31. tammikuuta 2015. Maaliskuussa 2010 Cáceres otteli sisäradoilla seitsenottelussa nuorten välineillä tuloksen 5984 pistettä. Tulos oli alle 20-vuotiaiden sarjan ensimmäinen virallinen sisäratojen maailmanennätys.
Victor Antonio Tamayo Betancourt
Victor Antonio Tamayo Betancourt (s. 20. heinäkuuta 1937) on kolumbialainen roomalaiskatolinen piispa. Hänet vihki papiksi Barranquillan hiippakuntaan Germán Villa Gaviria 20. joulukuuta 1964. Hänet nimitettiin Barranquillan vihkipiispaksi ja Voncarianan titulaaripiispaksi 12. joulukuuta 2003, ja piispaksi vihkiminen seurasi 24. tammikuuta 2004. Pääkonsekraattorina toimi Jesús Rubén Salazar Gómez, jota avustivat Beniamino Stella ja Hugo Eugenio Puccini Banfi.
Tajuttomuus
Tajuttomuus on tila, jossa tajunnan taso tai reagointi ärsykkeisiin on osittain tai kokonaan heikentynyt.
Tajuttomuutta esiintyy hyvin eri tasoisina tai syvyisinä tiloina aina tokkurasta syvään koomaan. Tajunnan tason laskun aiheuttaa välittömästi molempien aivopuoliskojen toimintahäiriö tai aivorungon retikulaarisen aktivaatiojärjestelmän häiriö. Lukuisat näitä häiriöitä aiheuttavat rakenteelliset, systeemiset, infektiiviset ja kohtaukselliset tilat käsitellään usein muistisääntöjen avulla niiden mieleenpalauttamisen helpottamiseksi akuuteissa hoitotilanteissa. Monet syistä ovat henkeäuhkaavia, joten tilan diagnostiikka etenee aina samanaikaisesti välittömien hoitotoimenpiteiden kanssa. Ensin hoidetaan ensiarviossa mahdollisesti havaitut henkeäuhkaavat syyt ja kun potilaan tila on vakaa ja erotusdiagnostiikka on saatu päätökseen, hoidetaan tajuttomuus sen syyn mukaisesti.
Ominaisuudet
Tajuttomuutta esiintyy hyvin eri tasoisina tai syvyisinä tiloina aina tokkurasta syvään koomaan. Tajuttomuuden kesto ja liitännäisilmiöt, kuten kouristelu, ovat oleellisia tilan diagnostiikan ja hoidon kannalta.
Syyt
Tajunnan tason laskun aiheuttaa välittömästi molempien aivopuoliskojen toimintahäiriö tai aivorungon retikulaarisen aktivaatiojärjestelmän häiriö. Näitä voivat välittömästi aiheuttaa muun muassa mekaaninen paine ja aivopaineen nousu, hapen ja glukoosin puute, tulehdus ja sähköinen purkaustoiminta. Näitä puolestaan voidaan nähdä aiheuttavan neljän tyyppiset syyt :
Erityisen henkeäuhkaavia tajuttomuuden syitä ovat nopeasti aivorungon kompressioon ja aivoherniaatioon johtavat syyt, aivopaineen kohoaminen, verenvuotoalttiuteen liittyvät vuodot, basilaaritromboosi ja bakteerimeningiitti.
Muistisäännöt
Tajuttomuutta aiheuttavat tilat käsitellään usein muistisääntöjen avulla niiden mieleenpalauttamisen helpottamiseksi akuuteissa hoitotilanteissa.
MIDAS-sääntö sisältää tärkeät ja hoidettavissa olevat syyt, jotka käydään läpi diagnostiikan aikaisessa vaiheessa. Näihin kuuluvat seuraavat :
Yleisimpiä syitä kuvaa myös "VOI IHME!" -muistisääntö:
Vaikutukset
Tajunnan tason laskiessa ohjeiden noudattaminen, kontaktin ylläpitäminen ja kontaktiin tuleminen sekä puhuminen ja silmien avaaminen vaikeutuvat. Tilan syvetessä potilas reagoi yhä vähemmän voimakkaaseen herättelyyn ja lopulta voimakkaaseen kipuun. Kevyessä tajuttomuudessa potilas kykenee paikallistamaan kipuärsykkeen sijainnin ja väistämään sitä, mutta tajuttomuuden syvetessä tämä muuttuu ainoastaan nivelten koukisteluksi ja ojenteluksi, kunnes kipureaktioita ei enää synny lainkaan. Puhe on lievässä tajunnan tason laskussa sekavaa, keskisyvässä irrallisia sanoja ja ääntelyä ja syvässä puuttuu kokonaan. Lihastonus laskee nopeasti esimerkiksi nielussa, mikä lisää aspiraation ja tukehtumisen riskiä. Tajuttomuuden syvetessä entisestään kehittyy hengitysvajaus.
Diagnostiikka
Monet tajuttomuutta aiheuttavat syyt ovat henkeäuhkaavia, joten tilan diagnostiikka etenee aina samanaikaisesti monien välittömien hoitotoimenpiteiden kanssa.
Tajuttomuuden diagnostiikka aloitetaan ABCDE-muistisäännön mukaisesti :
Potilaan tilan ollessa vakaa erotusdiagnostiikkaa jatketaan tarpeen mukaan tutkimuksilla, joihin voivat kuulua EKG, thorax-röntgen, glukoosi, verikaasuanalyysi, verenkuva, CRP, kreatiinikinaasi, kreatiniini, troponiini T, urea, natrium, kalium, kalsium, alaniiniaminotransferaasi (ALAT), glutamyylitransferaasi, tromboplastiiniaika (APTT, ja INR, ), virtsan kemiallinen seula ja viljely, etanoli, intoksikaationäytteet, pään tietokonetomografia (TT), aivojen magneettikuvaus (MK), TT/MK-angiografia, EEG ja likvorin tutkimukset.
Häringen linna
thumb|Häringen linna Häringen linna on Haningen kunnassa Ruotsissa sijaitseva linna. Nykyinen linna on rakennettu vuonna 1657, samalla paikalla sijainneen vanhan linnan tilalle.
Vuonna 1934 Electroluxin omistaja, teollisuusjohtaja Axel Wenner-Gren osti linnan. Hän sisusti linnan nykyiseen asuunsa ja piti siellä loisteliaita juhlia vaimonsa Marguerite Wenner-Grenin kanssa, vierainaan aikansa kuuluisuuksia, kuten Greta Garbo.
Annika Svahn
Annika Svahn, oli joutsenolainen papintytär ja sotavanki. Häntä pidetään yhtenä tunnetuimpana esimerkkinä siviiliväestöön kohdistetusta uhrien hyväksikäytöstä venäläisten miehittäessa Suomen Isovihan aikaan.
Annika Svahn oli Joutsenon papin Benjamin Swahnin tytär. Isä oli kuollut vuonna 1701, Annikan ollessa hyvin nuori, mutta hän ja hänen äitinsä joutuivat jäämään pappilaan. Äiti toimi pappilassa taloudenhoitajana ja hän piikana.
Keväällä 1710 Annika Svahn pakeni venäläisiä joukkoja Joutsenosta Viipuriin. Viipuri piiritettiin ja se antautui 13.6.1710. Valtauksen jälkeen upseerit ja sotilaat kaappasivat Viipurista turvaa hakeneita naisia ja lapsia pakkotyöhön aatelisten tiluksille tai myytäväksi halukkaille. Toisen kertomuksen mukaan Annika Svahn siepattiin juhannuksena saunasta. Joka tapauksessa hän joutui yhdessä kymmenen muun naisen kanssa orjavankeuteen Pietariin. Luterilainen papin tytär sai ehkä muita kovemman kohtelun.
Annika Svahn kastettiin tammikuussa 1713 ortodoksiksi ja sai kasteessa nimen Uljana. Hänen kertomansa mukaan hänet värvättiin viidenkymmenen muun naisvangin tavoin rakuunaksi Vologdan rakuunarykmenttiin, joka lähti uudelle sotaretkelle Suomeen. Hän kertoi osallistuneensa taisteluihin Porvoon luona, haavoittuneensa Pälkäneen Kostianvirralla, osallistuneensa Napuen taisteluun 19.2.1714 ja tulleensa ruotsalaisten vangitsemaksi kuljettaessaan kirjettä Pieksämäen pitäjän papille. Näin hän päätyi kuulusteltavaksi Raahessa 16.6.1714.
On todennäköistä, että Annika Svahnin kertomus ei pidä sellaisenaan paikkaansa. Ulkomaisia sotilaita tosin värväytyi venäläisten riveihin, koska se oli sotavankeutta parempi vaihtoehto. Annika Svahnin kuvailema tuhannen ulkomaisen sotilaan määrä oli epätodennäköinen, sillä niin suuri osuus epäluotettavia sotilaita olisi tehnyt 11 000 miehen armeijasta taistelukelvottoman. On myös epätodennäköistä, että vangittuja naisia olisi käytetty sotilaina. Sodankäynti vaati 1700-luvulla paljon fyysistä voimaa.
Tulkintojen mukaan Annika Svahn on muunnellut totuutta todistuksessaan. Hän on epäilemättä seurannut rakuunarykmenttiä Suomeen ja on voinut osallistua taisteluihin, mutta ei todennäköisesti sotilaana. Sen aikaisten armeijoiden mukana seurasi suuri joukko naisia, jotka olivat sotilaiden vaimoja, pyykkäreitä, ruuanlaittajia ja prostituoituja. Hän kertoo myös kahdesta rakuunanaisesta, jotka synnyttivät lapsen Mikkelissä talvileirissä. Raskaana oleva rakuuna vaikuttaa mahdottomalta ajatukselta. Tästä on päätelty, että aselajien nimet olisivat voineet olla kaunisteltuja ilmauksia pakolla otettujen naisten todelliselle roolille. Ne on ehkä kehitelty oman yhteisön tuomion pelossa.
Boris Valábik
Boris Valábik (s. 14. helmikuuta 1986 Nitra, Tšekkoslovakia) on slovakialainen entinen jääkiekkoilija, pelipaikaltaan puolustaja, joka on pelasi urallaan Pohjois-Amerikassa ja Euroopassa. Pohjois-Amerikassa hän pelasi pääasiallisesti AHL:ssä, ja hän voitti Chicago Wolvesissa AHL:n mestaruuden Calder Cupin. NHL:ssä hän on pelannut 80 ottelua. Euroopassa Valábik on pelannut Tšekissä, Slovakiassa, Kazakstanissa, Britanniassa ja Itävallassa. Slovakiaa hän on edustanut MM-kilpailuissa 2009.
Ura
Ennen ammattilaisuraansa Valábik pelasi juniorisarja OHL:n Kitchener Rangersissa. Atlanta Thrashers varasi hänet kesällä 2004 ensimmäisellä kierroksella koko varaustilaisuuden kymmenentenä pelaajana. Valábik teki pelaajasopimuksen Atlantan kanssa vuonna 2006, mutta pelasi ensimmäisillä kausillaan lähinnä AHL:n Chicago Wolvesissa. Chicago Wolves voitti kaudella 2007–2008 AHL:n mestaruuden, Calder Cupin.
Valábik päätti palata loukkaantumisten vaivanneen kauden jälkeen Eurooppaan. Tšekin Extraliigan HC Kometa Brno päätti tehdä Valábikin kanssa sopimuksen lääkärintarkastuksen jälkeen. Valábik pelasi Brnossa 29 ottelua, kunnes palasi Pohjois-Amerikkaan tammikuussa 2013 tehtyään sopimuksen AHL:n Portland Piratesin kanssa.
Valábik teki elokuussa 2013 sopimuksen kotimaansa pääsarjan Extraligan ŠHK 37 Piešťanyn kanssa. Hän ei pystynyt pelaamaan kauden 2013–2014 aikana kuin 18 ottelua polvivamman takia. Seuraavan kauden hän aloitti Kazakstanin mestaruussarjan Aristan Temurtaussa. Seura ajautui kuitenkin taloudellisiin vaikeuksiin, minkä seurauksena sieltä lähti kesken kauden kymmenen ulkomaalaispelaajaa. Valábik siirtyi toiseen kazakstanilaisseuraan, Arlan Kokshetauun.
Kokshetaussa Valábik teki 25 ottelussa tehot 3+16. Seuraavaksi kaudeksi hän siirtyi Britannian Elite Ice Hockey Leaguen Coventry Blazeen. EIHL:ssä hän sai pelaamassaan 42 runkosarjaottelussa peräti 339 jäähyminuuttia. Valábik oli kauden eniten jäähyminuutteja saanut pelaaja. Coventry Blazesta hän jatkoi kaudeksi 2016–2017 Itävallan, Italian ja Slovenian yhteiseen Alps Hockey Leagueen EHC Lustenauun. Sieltä hän sai kuitenkin potkut joulukuussa, kun hänen otteensa eivät vastanneet odotuksia.
Valábik lopetti pelaajauransa kevääseen 2017. Ammattilaisuransa jälkeen hän meni poliisikouluun.
Maajoukkue
Valábik pelasi alle 18-vuotiaiden MM-kilpailuissa vuosina 2003 ja 2004. Slovakia voitti vuonna 2003 hopeaa. Vuosina 2005 ja 2006 hän pelasi alle 20-vuotiaiden MM-kilpailuissa. Slovakian miesten joukkueessa Valábik pelasi ensimmäisen kerran arvoturnauksessa MM-kilpailuissa vuonna 2009.
Pelityyli
Valábik on 201 cm pitkä ja painaa 111 kg. Hän on puolustava puolustaja, eikä hänestä juuri ole hyötyä hyökkäyksessä, mutta hän voi pelottaa vastustajia ja estää näitä tekemästä maaleja. Valábik osaa käyttää suurta ulottuvuuttaan puolustuksessa. Hän ei ole erityisen hyvä luistelija ja ottaa tarpeettomia jäähyjä.
Fernando Torres Durán
Fernando Torres Durán (2. elokuuta 1937 Cartago, Panama – 13. marraskuuta 2019 Panamá, Panama) oli Panamassa toiminut kolumbialainen roomalaiskatolinen piispa. Hänet vihittiin papiksi Calin hiippakuntaan 16. heinäkuuta 1960 ja nimitettiin Panamán arkkihiippakunnan vihkipiispaksi sekä Abaradiran titulaaripiispaksi 29. marraskuuta 1996. Piispaksi vihkiminen seurasi 21. joulukuuta. Pääkonsekraattorina toimi José Dimas Cedeño Delgado, jota avustivat Pedro Rubiano Sàenz ja Daniel Enrique Núñez Núñez.
Torres Durán sai 2. heinäkuuta 1999 nimityksen panamalaisen Chitrén hiippakunnan johtoon. Hän jäi eläkkeelle 25. huhtikuuta 2013. Hän kuoli 13. marraskuuta 2019 Panaman pääkaupungissa 82-vuotiaana.
Yksinäiset yhteen
Yksinäiset yhteen on suomalaisen Esko Rahkosen studioalbumi vuodelta 1982.
American Film Instituten 100-vuotissarja
American Film Instituten 100-vuotissarja on American Film Instituten laatima sarja, jonka tarkoituksena oli juhlia Yhdysvaltain 100-vuotista elokuvateollisuutta ja herättää mielenkiintoa Yhdysvaltain elokuvien historiaa kohtaan. Sarjaa julkaistiin kymmenen vuoden ajan vuodet 1998–2008.
Listat ovat seuraavat:
Hugo Eugenio Puccini Banfi
thumb|right|Hugo Eugenio Puccini Banfi
Hugo Eugenio Puccini Banfi (s. 21. lokakuuta 1935 Barranquilla) on kolumbialainen roomalaiskatolinen piispa. Hänet vihittiin Opus Dein papiksi 27. elokuuta 1967 ja nimitettiin Barranquillan arkkihiippakunnan vihkipiispaksi sekä Oppidum Consilinumin titulaaripiispaksi 9. joulukuuta 1977. Piispaksi vihkiminen seurasi 18. helmikuuta 1978. Pääkonsekraattorina toii Germán Villa Gaviria, jota avustivat Mario Revollo Bravo ja Carlos José Ruiseco Vieira.
Puccini Banfi sai 4. joulukuuta 1987 nimityksen Santa Martan piispaksi.
Charles Aránguiz
Charles Mariano Aránguiz Sandoval (s. 17. huhtikuuta 1989 Puente Alto, Chile) on chileläinen jalkapalloilija. Hän on vuodesta 2015 edustanut Bundesliigassa pelaavaa Bayer 04 Leverkusenia.
Seurajoukkueura
Aránguiz pelasi Chilen Primera Divisiónin Cobreloaassa vuosina 2006–2009. Syyskauden 2007 hän oli tosin lainalla Cobresalissa. Hän siirtyi vapaalla siirrolla Colo-Coloon kesällä 2009. Hän pelasi seurassa kaikkiaan 32 liigaottelua, joissa teki viisi maalia ja voitti Chilen Clausura-mestaruuden 2009. Hän siirtyi Quilmes Atlético Clubiin heinäkuussa 2010. Puolen vuoden aikana hän pelasi 14 liigaottelua.
Aránguiz siirtyi Universidad de Chileen 650 000 eurolla tammikuussa 2011. Hän voitti seurassa Chilen Apertura- ja Clausura-mestaruudet 2011 sekä Apertura-mestaruuden 2012. Lisäksi hän voitti Copa Sudamericanan 2011 ja Copa Chilen 2012. Hän pelasi seurassa kaikkiaan 95 Chilen pääsarjaottelua ja teki 20 maalia.
Aránguiz siirtyi tammikuussa 2014 italialaiseen Udineseen neljällä miljoonalla eurolla. Hänet lainattiin kuitenkin kymmenen päivän kuluttua brasilialaiseen Internacionaliin, ja siirto vakinaistettiin saman vuoden elokuussa kahdeksan miljoonan euron kauppasummalla. Hän voitti Rio Grande do Sulin osavaltiosarjan mestaruuden Campeonato Gaúchon 2014 ja 2015.
Aránguiz siirtyi Bayer Leverkuseniin 13 miljoonalla eurolla elokuussa 2015. Hän on kauden 2020–2021 loppuun mennessä pelannut seurassa 132 bundesliigaottelua, joissa hän on tehnyt kahdeksan ja syöttänyt 18 maalia. Mestarien liigan 13 ottelussa hän on syöttänyt neljä maalia ja Eurooppa-liigan kahdeksassa ottelussa viimeistellyt kaksi maalia ja syöttänyt yhden.
Maajoukkueura
Chilen maajoukkueessa Aránguiz on pelannut 80 ottelua ja tehnyt niissä seitsemän maalia. Ensimmäisen maaottelunsa hän pelasi Paraguayta vastaan marraskuussa 2009. Hän oli avauskokoonpanossa Chilen kaikissa neljässä ottelussa MM-kilpailuissa 2014. Ottelussa Espanjaa vastaan hän syötti avausmaalin ja viimeisteli toisen Chilen voittaessa 2–0. Hän pelasi Chilen kaikki kuusi ottelua Copa América -turnauksissa 2015, 2016 ja 2019. Näissä hän teki yhteensä kolme maalia ja antoi viisi maalisyöttöä. Vuosina 2015 ja 2016 Chile voitti maanosan mestaruuden. Hän pelasi kaikki viisi ottelua Chilen hopeajoukkueessa maanosaliittojen cupissa 2017. MM-karsintaotteluita hän on pelannut kaikkiaan 16, joissa hän on sekä tehnyt että syöttänyt kaksi maalia.
Niemitalon Juustola
pienoiskuva|Niemitalon Juustola vuonna 2012. Niemitalon Juustola on Pudasjärven kaupungissa toimiva vuonna 1976 perustettu elintarvikkeita valmistava yritys. Yrityksen toimitilat sijaitsevat Kipinän kylässä. Yrityksen päätuote on leipäjuusto, jota paikkakuntalaiset kutsuvat myös niin sanotuksi "Kollajanjuustoksi".
Historiaa
Juustolan perusta luotiin vuonna 1976, kun Esteri Niemitalo aloitti leipäjuustojen toimittamisen Oulun kauppahalliin. Tällöin vielä Niemitalo valmisti leipäjuustoja omalla kotitilallaan. Vuonna 1979 tilalla toteutettiin sukupolvenvaihdos, ja leipäjuuston valmistusta ja tilanpitoa jatkoivat Pekka ja Kirsti Niemitalo. Vuonna 1982 rakennettiin tilan yhteyteen noin 200 neliömetrin kokoiset tuotantotilat, ja yritys tunnettiin silloin nimellä Kotijuustola Kollaja Ky.
Vuonna 1985 yrityksen toiminta laajeni nykyiselle paikalleen Kuusamontien ja Hetekyläntien risteykseen. Seuraava tuotantotilojen laajennus toteutettiin vuonna 1989. Nyt yritys oli nimeltään Niemitalon Juustola Ky.
Muutama vuosi myöhemmin yrityksen tilat vapautuivat, ja Pekka Niemitalo siirsi oman yrityksensä toiminnan vapaana oleviin tiloihin. Samalla yrityksen nimi muutettiin Niemitalon Juustolaksi. Viimeisin laajennus toteutettiin vuonna 1997.
Juustokievari
Juustolan toimitiloissa toimii myös vuonna 2020 perustettu yritys Juustokievari Oy. Yritys tarjoaa kahvila-, ravintola- ja kauppapalveluja.
Suunnittelumaantiede
Suunnittelumaantieteellinen tutkimus tuottaa ja järjestää tietoa alueiden ja yhdyskuntien kehityksestä ja suunnittelusta. Suunnittelumaantieteessä kysytään, miten yhdyskuntien muutoksiin ja alueelliseen kehitykseen tulisi vaikuttaa, jotta ihmisten hyvinvointi ja ympäristön kestävä kehitys toteutuisivat. Keskeisiä tutkimusaiheita ovat ympäristön tilan seuranta, ympäristövaikutusten ja suunnittelun vaikuttavuuden arviointi, yhteiskunnallisten rakennemuutosten seuranta, kestävän kehityksen, esimerkiksi ekologisen yhdyskuntasuunnittelun tietotarpeet ja Euroopan unionin pohjoinen ulottuvuus. Tutkittavat aiheet ja niitä vastaavat alueet voivat vaihdella paikallisista kysymyksistä valtakunnallisiin ja kansainvälisiin.
Suunnittelumaantiedettä opiskelleet sijoittuvat erilaisiin suunnittelu-, asiantuntija- ja tutkimustehtäviin muun muassa valtiolle ja kuntiin sekä yksityisiin yrityksiin niin Suomessa kuin ulkomaillakin. Työtehtävät liittyvät muun muassa yhdyskuntien ja kaupunkien suunnitteluun, kaavoitukseen, aluekehittämiseen ja erilaisiin kehittämishankkeisiin.
Suunnittelumaantiedettä voi Suomessa opiskella Helsingin yliopistossa.
Oscar Mario Brown Jiménez
Oscar Mario Brown Jiménez (s. 6. elokuuta 1937 Panamá) on panamalainen roomalaiskatolinen piispa. Hänet vihittiin papiksi Panamán arkkihiippakuntaan 20. tammikuuta 1974 ja nimitettiin sen vihkipiispaksi sekä Sciliumin titulaaripiispaksi 30. joulukuuta 1985. Piispaksi vihkiminen seurasi 22. helmikuuta 1986. Pääkonsekraattorina toimi Marcos Gregorio McGrath, jota avustivat José María Carrizo Villarreal ja Carlos Ambrosio Lewis Tullock.
Brown Jiménez sai 17. joulukuuta 1994 nimityksen Santiago de Veraguasin piispaksi, jonka virkaan hänet asetettiin 11. helmikuuta 1995. Hän jäi eläkkeelle 30. huhtikuuta 2013.
Biggie & Tupac
Biggie & Tupac – totuus murhien takaa on dokumenttielokuva kahdesta rap-artistista, The Notorious B.I.G:stä ja Tupac Shakurista. Dokumentin on ohjannut Nick Broomfield, ja se julkaistiin vuonna 2002. Dokumentti pureutuu kahden rap-legendan murhien taustoihin ja yrittää selvittää, ketkä olivat heidän murhiensa takana. Dokumentissa tehdään paljon haastatteluja ja tutkitaan erilaisia tietolähteitä, joiden perusteella syyttävä sormi osoittaa Los Angelesin poliiseihin ja Death Row Recordsin johtajaan, Suge Knightiin.
Broomfieldiltä kysyttiin BBC:n haastattelussa 7. maaliskuuta 2005 kuka tappoi Tupacin, hän vastasi: "The big guy next to him in the car... Suge Knight."
Pelin henki (albumi)
Pelin henki on suomalaisen Esko Rahkosen kasetti vuodelta 1975.
Jan Wiktor Nowak
Jan Wiktor Nowak (5. lokakuuta 1931 Toruń – 25. maaliskuuta 2002) oli puolalainen roomalaiskatolinen piispa. Hänet vihki papiksi Franciszek Jedwabski 25. toukokuuta 1956. Hänet nimitettiin Gnieznon arkkihiippakunnan vihkipiispaksi ja Gemellae in Byzacenan titulaaripiispaksi 20. helmikuuta 1982, ja piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Jan Czerniak ja Zygfryd I. Kowalski.
Nowak sai 25. maaliskuuta 1996 nimityksen Siedlcen piispaksi, jona hän toimi, kunnes kuoli virassa tarkalleen kuusi vuotta myöhemmin.
William Timothy Gowers
thumb|250px|Timothy Gowers vuonna 2009. William Timothy Gowers (s. 20. marraskuuta 1963 Wiltshire, Englanti) on brittiläinen matemaatikko. Hän työskentelee Cambridgen yliopistossa professorina ja on Trinity Collegen jäsen. Hän sai vuonna 1998 Fieldsin mitalin kombinatoriikasta ja funktionaalianalyysistä.
Koulutus
Gowers kävi ensiksi Eton Collegea, missä hän oli King's Scholar. Hän kirjoitti Cambridgen yliopistossa väitöskirjan 'Symmetric Structures in Banach Spaces' vuonna 1990. Ohjaajana hänellä oli Béla Bollobás.
Ura
Vuosina 1991–1995 Gowers oli Lontoon University Collegessa matematiikan laitoksella. Vuonna 1996 hän sai eurooppalaisen matemaattisen yhdistyksen palkinnon ja vuonna 1998 Fieldsin mitalin. Hän todisti kombinatoristen menetelmien avulla Banachin alulle panemia otaksumia Banachin avaruuksista ja konstruoi hyvin epäsymmetrisen Banachin avaruuden. Vuonna 1992 hän ja Marey ratkaisivat epäehdollisen kantaongelman ja osoittivat, että jokainen ääretönulotteinen Banachin avaruus sisältää ääretönulotteisen avaruuden, jolla on epäehdollinen Schrauderin kanta. Vuonna 1999 Gowers äänestettiin Royal Societyn jäseneksi. Hän on osallistunut myös matematiikan yleistajuistamiseen kirjoittamalla modernia matematiikkaa käsittelevän teoksen 'The Princeton Companion to Mathematics' vuonna 2008, josta hänet palkittiin Eulerin kirjapalkinnolla vuonna 2011. Gowers nimitettiin Collège de Francen matematiikkaa ja luonnontieteitä yleistajuistavan laitoksen professoriksi toukokuussa 2020.
Okilani Tinilau
thumb|Okilani Tinilau vuonna 2011. Okilani Tinilau (s. 2. tammikuuta 1989) on tuvalulainen pikajuoksija.
Tinilau edusti ensimmäistä kertaa olympialaisiin osallistunutta kotimaataan vuonna 2008 Pekingissä 100 metrin juoksussa. Hän jäi omassa alkuerässään viimeiseksi maansa ennätysajalla 11,48. Hän karsiutui 100 metrin alkuerissä myös Berliinin MM-kilpailuissa 2009. Daegun MM-kilpailuissa 2011 hän ei päässyt jatkoon 100 metrin karsintakierrokselta.
Both Sides
Both Sides on Phil Collinsin viides studioalbumi. Se julkaistiin 8. marraskuuta 1993.
Kappaleet
Säv. ja san. Phil Collins
Emmanuel Pahud
pienoiskuva|Emmanuel Pahud vuonna 2009. Emmanuel Pahud (s. 27. tammikuuta 1970) on ranskalais-sveitsiläinen huilisti. Hän aloitti soitto-opinnot kuuden vanhana ja valmistui 1990 Pariisin konservatorion palkittuna oppilaana. Hän jatkoi opintojaan Aurèle Nicolet'n johdolla. Hän on voittanut Koben, Duinon ja Geneven kansainväliset huilukilpailut.
Kookospähkinäsota
Kookospähkinäsota oli Papua-Uuden-Guinean sotilaiden ja Espiritu Santon kapinallisten välinen yhteenotto vähän ennen ja jälkeen Vanuatun tasavallan itsenäistymistä.
Tausta
Ennen Vanuatun itsenäistymistä se tunnettiin nimellä Uudet-Hebridit. Iso-Britannia ja Ranska hallitsivat Uusia-Herbidejä yhdessä. Vuonna 1980 Ranska ja Iso-Britannia päättivät, että Vanuatu saisi itsenäisyyden 30. heinäkuuta 1980.
Heinäkuun alussa Nagriamel-liikkeen johtaja Jimmy Stevens johti vastarintaa kolonialistisia virkamiehiä ja itsenäisyyssuunnitelmia vastaan. Kapina kesti 12 viikkoa. Kapinalliset saartoivat Santo-Pekoan lentokenttää, tuhosivat kaksi siltaa ja julistivat Espiritu Santon saaren itsenäiseksi nimellä Vemerana. Steveniä kannattivat ranskankieliset maanomistajat ja yhdysvaltalainen Phoenix-säätiö.
Yhteenotto
8. kesäkuuta 1980 Uusien-Herbidien hallitus pyysi Britanniaa ja Ranskaa lähettämään joukkoja tukahduttamaan Espiritu Santon kapina. Ranska kielsi Britanniaa lähettämästä joukkoja, eivätkä saarella olleet ranskalaiset sotilaat taistelleet kapinallisia vastaan. Itsenäistymispäivän lähestyessä Walter Lini pyysi Papua-Uutta-Guineaa lähettämään joukkoja puuttumaan asiaan. Papua-uusiguinealaisten joukkojen ollessa matkalla Espiritu Santolle lehdistö alkoi kutsua sotaa kookospähkinäsodaksi.
"Sota" oli kuitenkin lyhyt ja erikoinen. Espiritu Santon asukkaat toivottivat papua-uusiguinealaiset tervetulleiksi melanesialaistovereina. Stevensin kannattajat olivat aseistautuneet jousilla, nuolilla, kivillä ja lingoilla. Sodassa oli muutamia tappioita, ja sodalle tuli äkillinen loppu. Kun Stevensin poikaa kuljettanut ajoneuvo ajoi elokuun loppupuolella papua-uusiguinealaisen tiesulun läpi, sotilaat avasivat tulen ajoneuvoa kohti, ja Stevenin poika sai surmansa. Antauduttuaan pian tapahtuneen jälkeen Jimmy Stevens sanoi, ettei uskonut kenenkään kuolevan kapinassa.
Stevensin oikeudenkäynnissä paljastui Phoenix-säätiön antama tuki. Myös Ranskan hallituksen antama salainen tuki paljastui. Stevens sai 14 vuotta vankeutta, ja hän vapautui vuonna 1991.
Jesús Rubén Salazar Gómez
pienoiskuva|Jesús Rubén Salazar Gómez Rubén Dario Salazar Gómez (s. 22. syyskuuta 1942) on kolumbialainen roomalaiskatolinen arkkipiispa. Hänet vihittiin papiksi Ibaguén hiippakuntaan 20. toukokuuta 1967 ja nimitettiin Cúcutan hiippakunnan johtoon 11. helmikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Paolo Romeo, jota avustivat José Joaquín Flórez Hernández ja Pedro Rubiano Sàenz.
Salazar Gómez sai 18. maaliskuuta 1999 nimityksen Barranquillan ja 8. heinäkuuta 2010 Bogotán arkkipiispaksi. Jälkimmäiseen virkaan hänet asetettiin 13. elokuuta 2010.
Lech Kaczmarek
Lech Kaczmarek (23. syyskuuta 1909 Poznań – 31. heinäkuuta 1984) oli puolalainen roomalaiskatolinen piispa. Hänet vihittiin papiksi 28. syyskuuta 1936 ja nimitettiin Gdańskin hiippakunnan vihkipiispaksi sekä Alian titulaaripiispaksi 16. marraskuuta 1958. Piispaksi vihkiminen seurasi 18. tammikuuta 1959. Pääkonsekraattorina toimi Stefan Wyszyński, jota avustivat Antoni Baraniak ja Edmund Nowicki.
Kaczmarek osallistui Vatikaanin toiseen kirkolliskokoukseen. Hän sai 1. joulukuuta 1971 nimityksen Gdańskin piispaksi, jona hän toimi, kunnes kuoli 74-vuotiaana virassa.
Nyrkkeilyn naisten maailmanmestaruuskilpailut 2016
Vuoden 2016 nyrkkeilyn naisten MM-kilpailut järjestettiin 19.–27. toukokuuta Kazakstanin Astanassa. Kisoissa oteltiin kymmenessä painoluokassa.
Retkikunta 21
Retkikunta 21 oli Kansainvälisen avaruusaseman 21. miehistö. Retkikunta alkoi 30. syyskuuta 2009.
Frank De Winne oli ensimmäinen Euroopan avaruusjärjestön astronautti, joka johti avaruustehtävää ("space mission").
Sojuz TMA-16 toi Retkikunta 21:n viimeiset miehistön jäsenet ISS:lle yhdessä avaruusturisti Guy Lalibertén kanssa. Laliberté palasi Maahan lennolla Sojuz TMA-14 kahden Retkikunta 20:n miehistön jäsenen kanssa.
Retkikunta 20:n ja 21:n välinen miehistönvaihto vaati kolmea yhtä aikaa Kansainväliselle avaruusasemalle telakoitunutta Sojuz-avaruusalusta, mikä on ainutkertainen tapahtuma. Nicole P. Stott on viimeinen ISS:n miehistön jäsen, joka lensi avaruussukkulalla ISS:ltä paluun myötä avaruussukkulalennolla STS-129 (laskeutui Maahan 27. marraskuuta 2009).
Varamiehistö
thumb|Retkikunta 21:n jäsenet Williams ja Surajev sekä avaruusturisti Guy Laliberté laukaistiin lennolla [[Sojuz TMA-16 matkaan 30.9.2009.]]
Koúklia
Koúklia on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|230px|Koúklian Apostoli Luukaksen (Apóstolos Loukás) kirkko. Koúklian kylä sijaitsee noin 16 kilometriä itäkaakkoon Páfoksesta ja noin 40 kilometriä länteen Limassolista. Se on rakennettu noin 85 metrin korkeuteen merenpinnasta laskettuna. Kylä sijaitsee samalla paikalla kuin Palaipafos eli alkuperäinen antiikin aikainen Pafoksen kaupunki. Palaipafoksen arkeologinen alue, mukaan lukien merkittävän Afroditen pyhäkön jäänteet, on kylän merkittävin nähtävyys.
Kylän nimen oletetaan olevan peräisin Bysantin keisareiden henkivartijoiden nimityksestä kubikularios (kouvikoulários), ja alueen maiden oletetaan kuuluneen jollekin tällaiselle henkilölle. Alue tunnettiin keskiajalla nimellä Kuvuklia (Kouvouklia).
Porn Beautiful
Porn Beautiful on suomalaisen LAB-yhtyeen albumi, joka julkaistiin 13. maaliskuuta 2000. Suomen virallisella albumilistalla se oli parhaimmillaan sijalla 34.
Kappaleet
Kappaleet:
Kokoonpano
Kokoonpano:
Conrad Böcker
Conrad Helmut Fritz Böcker (24. elokuuta 1870 Leipzig – 8. huhtikuuta 1936 Frankfurt am Main) oli saksalainen voimistelija ja olympiavoittaja. Hän osallistui Ateenan olympialaisiin 1896, joissa hän voitti kultaa sekä nojapuiden että rekin joukkuekilpailuista. Böcker oli mukana myös nojapuiden, rekin, hypyn, hevosen sekä renkaiden kilpailuissa, mutta jäi niissä kaikissa mitaleitta.
Kristiina Mäki
Kristiina Mäki –nimisiä henkilöitä ovat:
Lesothon jalkapallomaajoukkue
Lesothon jalkapallomaajoukkue, lempinimeltään Likuena (Krokotiilit), edustaa Lesothoa miesten kansainvälisissä jalkapallo-otteluissa. Joukkuetta hallinnoi Lesothon jalkapalloliitto.
Vuodesta 1974 lähtien MM-karsintoihin osallistunut Lesotho ei ole selvinnyt historiansa aikana kertaakaan arvoturnaukseen. Parhaimmillaan maa on ollut FIFA-rankingin sijalla 120, elokuussa 2003.
Arvokisat
{|
Kaukainen kotiseutuni (vuoden 1974 albumi)
Kaukainen kotiseutuni on suomalaisen Esko Rahkosen studioalbumi vuodelta 1974.
Casio PV-1000
PV-1000 on Casion valmistama kolmannen sukupolven pelikonsoli. Konsoli julkaistiin Japanissa vuonna.
Konsoli julkaistiin Casio PV-2000 mikrotietokoneen yhteydessä. Peliohjain on yhteensopiva sekä tietokoneen että konsolin kanssa, mutta pelit eivät ole yhteensopivia molempien laitteiden kanssa.
Konsolin suoritin on Zilog Z80A ja siinä on 2 kilotavua RAM-muistia. Värien määrä oli kahdeksan ja näyttöresoluutio 256x192.
Pelit
Konsolille julkaistiin vain 15 peliä:
Léfka
Léfka on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Lefken alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Lefke muodostaa Lefken kunnan, joka ei ole Kyproksen tasavallan tunnustama, ja toimii Lefken alueen keskuksena. Koko kunnan väkiluku on ja varsinaisen Léfkan kylän väkiluku  (2011).
pienoiskuva|vasen|230px|Léfkan kylää. Léfka sijaitsee Kyproksen luoteisosassa lähellä Mórfounlahden rantaa ja Kyproksen jakavaa vihreää linjaa.
Säpinää kannen alla
Säpinää kannen alla (Below Deck) on yhdysvaltalainen tositelevisiosarja, jossa seurataan henkilökunnan ja miehistön elämää Karibian luksusristeilijällä. Sarja alkoi yhdysvaltalaisella Bravo-kanavalla 1. heinäkuuta 2013. Suomessa sarjan esittäminen alkoi Jim-kanavalla 15. elokuuta 2016.
Yhdysvalloissa sarjan uusimman, yhdeksännen tuotantokauden esittäminen alkoi lokakuussa 2021. Sarja on saanut muutaman sisar- ja spin-off-sarjan. Keväällä 2016 alkoi Säpinää kannen alla Välimerellä (Below Deck Mediterranean). Helmikuussa 2020 alkoi Below Deck Sailing Yacht -sarja. Lisäksi Australiassa kuvataan Below Deck Down Under -sarjaa.
Milton Reeves
right|250px
Milton Othello Reeves (elokuu 25. 1864 – kesäkuu 4. 1925) oli amerikkalaisen ajoneuvoteollisuuden uranuurtajia. Hänen nimissään oli yli 100 patenttia, joista monet ovat edelleen nykyaikaisen autoilun arkipäivää.
Elämäkerta
Milton Reeves syntyi Indianan Rushin piirikunnassa elokuun 25. päivänä vuonna 1864. Hänen vanhempansa olivat maanviljelijä William Franklin Reeves ja äiti Hannah M. Gilson. Koulunsa hän kävi Indianan Knightstowniin pikkukaupungissa. Reeves avioitui Amanda Melvina Kirkpatrickin kanssa vuonna 1882. Hän kuoli Indianan Columbuksessa, 60 vuoden ikäisenä, kesäkuun 4. päivänä vuonna 1925.
Työskennellessään columbuslaisella sahalla vuonna 1879, Reeves kiinnitti huomiota siihen, että sahakoneita käyttävät henkilöt eivät kyenneet kontrolloimaan niiden voimaa välittävien hihnapyörien nopeutta ja tämä aiheutti runsaasti raaka-ainehukkaa. Joidenkin kuukausien tutkimusten ja kokeilujen tuloksena Reeves kehitti variaattorin eli portaattomasti säätyvän voimansiirron, jolla sahojen nopeutta pystyttiin hallitsemaan.
Yhdessä veljiensä Marshallin ja Girneyn kanssa Milton osti hihnapyöriä valmistaneen Edinburgh Pulley Companyn vuonna 1888 ja uudelleennimesivät sen Reeves Pulley Companyksi. Tämän liiketoimen takana ja liikuttavana voimana toimi Marshall, joka oli vuonna 1869 kehittänyt maissipeltojen muokkausta varten tehokkaan auralaitteen ja yhdessä isänsä kanssa perustanut vuonna 1875, maatalouden koneita valmistaneen Hoosier Boy Cultivator Companyn. Vuonna 1879 tämän yhtiön nimeksi oli muutettu Reeves & Co ja se oli yksi Pohjois-Amerikan ensimmäisiä höyrykäyttöisten kyntökoneiden valmistajia. Milton, jonka intohimona oli vaunukaluston liikkeellesaaminen moottorivoimalla, alkoi kehittää motocyclea (varhainen amerikanenglannin nimitys moottoroidulle ajoneuvolle) ja tässä yhteydessä hän sovelsi kehittämäänsä variaattoria. Monipuolisten käyttömahdollisuuksiensa vuoksi variaattorien valmistuksesta muodostettiin Reeves Pulley Companyn oma tuotelinja.
Autot, moottorit ja äänenvainmennin
Yleisesti hyväksytyn tiedon mukaan Milton Reeves valmisti Yhdysvaltain neljännen tai viidennen moottoroidun ajoneuvon, näihin aikoihin niiden amerikanenglantilainen nimitys oli motocycle. Voimansiirtoon tässä laitteessa käytettiin variaattoria joten se oli edistyksellinen verrattuna esimerkiksi Henry Fordin Quadricycleen, jossa oli vain yksinopeuksinen välitys. Motocycle oli nelipyöräinen ja voimanlähteenä siinä oli Sintz Gas Engine Companyn kuusihevosvoimainen kaksitahtimoottori. Kori oli columbuslaisen vaunujenvalmistaja Fehring Carriage Companyn valmistama. Sintz-moottori osoittautui kuitenkin toimintavarmuudeltaan epäluotettavaksi, joten Reeves valmisti oman ilmajäähdytteisen moottorin, vuosien 1897 – 1898 vaiheilla.
Reevesin ensimmäinen, variaattorilla varustetulla motocyclellä tehty, muistiinpantu koeajo tapahtui syyskuun 26. päivänä vuonna 1896. Vähentääkseen meteliä ja välttyäkseen pakokaasujen hengittämiseltä, Reeves kehitti ajoneuvoteollisuuden ensimmäisen äänenvaimentimen. Milton ja Marshall Reeves rekisteröivät äänenvaimentimen patentin vuonna 1897. Samana vuonna Milton esitteli uuden, parannellun motocyclensä. Autolla ajettiin 45 mailin matka Indianapolisiin ja tällöin sillä saavutettiin 15 mph (n. 24 km/h) huippunopeus. Reevesin auto oli ensimmäinen Indianapolisin kaduilla kulkenut moottoroitu ajoneuvo. Myöhemmin ajetuissa testeissä auto tuplasi huippunopeutensa 30 mailiin tunnissa. Mutta vuonna 1898 Reeves oli menettänyt energiansa ja lannistunut. Hän oli odottanut ajoneuvolleen kaupallista menestysta mutta niitä oli parin vuoden aikana myyty vain viisi kappaletta. Vuonna 1899 Miltonin veljet vetäytyivät motocyclen kehityksen parista, pääsyynä oli edelleenkin luotettavien moottoreiden puute.
Muita ajoneuvovalmistajia jotka käyttivät Reevesin moottoreita tuona aikakautena olivat mm. Auburn, Autobug, Chatham, Mapleby ja Moon.
Octo-Auto ja Sexto-Auto
thumb|Milton Reevesin Octo-Auto vuodelta 1911
Octo-Auton epäonnistumisen myötä, Reeves valmisti vuonna 1912 kaksi kappaletta, hieman maltillisemmalla designilla suunniteltua kuusipyöräistä Sexto-Autoa. Ensimmäinen versio oli tehty Octo-Autoa modifioimalla, toinen versio oli muokattu Stutz Motor Companyn autosta. Tuotteena autot olivat ylellisiä ja laadukkaita, kolmella istuinrivillä ja portaattomalla vaihteistolla varustettuja ja pelkällä takatelillä ne eivät olleet niin silmiinpistävän erikoisia. 4500 $ hinta (n. 105 000 $ nykyrahassa) oli kuitenkin liian kova, eikä yhtään autoa mennyt kaupaksi.
Vuonna 1914 Reeves Pulley Company päätti vetäytyä moottorien valmistamisesta ja yhtiön osti vuonna 1918 silloinen sementinsekoittimia valmistanut, Ohion Minsteristä kotoisin ollut Cummings Machine Company, joka toimii nykyisin Midmark Corporation -nimellä ja on erikoistunut lääkinnällisten, hammaslääkinnällisten ja eläinlääkinnällisten laitteiden valmistamiseen ja palvelujen tuottamiseen.
This Is Me Now
This Is Me Now on Amy Diamondin esikoisalbumi, joka julkaistiin 18. toukokuuta 2005. Albumin korkein listasijoitus Ruotsin listoilla oli 2. , ja Suomessa se ylsi sijalle 21. Ruotsissa sitä myytiin yli 100 000 kappaletta. Levyn ensimmäinen single ”What's in It for Me” oli kolme viikkoa Ruotsin listaykkösenä. Suomessa sen paras sijoitus oli kymmenes ja kappale äänestettiin Kids Top 20 -ohjelman ykköseksi.
Levy on tyyliltään popmusiikkia, ja sen on tuottanut Thysper/Mack/Grizzly-kolmikko TEN productionsista.
Ligue Amateur 4
Ligue Amateur 4 (Championnat de Tunisie de football D4) on Tunisian jalkapallosarjojen neljänneksi korkein sarjataso. Sarja on jaettu 3:een 14 joukkueen lohkoon, joista lohkojen voittajat nousevat suoraan Ligue Professionnelle 3:een.
Mauri Valtonen
Mauri Valtonen (s. 1945) on suomalainen tähtitieteilijä ja Turun yliopiston professori. Valtonen on kirjoittanut useita suomenkielisiä tähtitiedettä käsitteleviä kirjoja.
Fallout 4
Fallout 4 sijoittuu vuoteen 2287, 210 vuotta resursseista käydyn globaalin konfliktin jälkeen, joka päättyi ydinsotaan vuonna 2077. Miljöö on post-apokalyptinen, retro-futuristinen Boston, Massachusetts ja muita osia Uudesta-Englannista, jotka tunnetaan pelissä nimellä Commonwealth.
Eupen
Eupen on Itä-Belgiassa, Liègen provinssissa sijaitseva Belgian saksankielisen yhteisön hallintokaupunki. Kaupunki sijaitsee noin 16 kilometrin päässä Saksan Aachenista ja 45 kilometrin päässä Belgian Liègestä sekä Alankomaiden Maastrichtista. Eupenissa asuu noin 18 200 ihmistä, joista noin 90 prosentilla on äidinkielenä saksa. Pinta-alaltaan kaupunki on 103,74 neliökilometrin suuruinen, asukastiheys on 176 as./km².
Eupen mainittiin ensimmäisen kerran tekstissä vuonna 1213. Vuoden 1796 lokakuussa Eupen liitettiin osaksi Ranskaa. Wienin kongressissa 31. toukokuuta 1815 kaupunki liitettiin Preussiin. Ensimmäisen maailmansodan lopussa Eupenista ja sen naapurikunnasta, Malmédystä, tuli Versailles’n rauhan myötä Belgian hallinnon alaisia vuosiksi 1920–1925. Belgian hallintokauden loppupuolella järjestettiin äänestys siitä, haluavatko Eupenin ja Malmédyn asukkaat jäädä osaksi Belgiaa vai liittyä takaisin Saksaan. Asukkaat äänestivät Belgian puolesta.
Fallout 4
Pelaaminen
Pelaaminen on samankaltaista kuin pelisarjan kahdessa edellisessä osassa, Fallout 3:ssa ja Fallout: New Vegasissa, sisältäen kolmannen ja ensimmäisen persoonan kuvakulman vaihtelun mahdollisuuden. Hahmon ulkonäön muokkausmahdollisuuksia on kehitetty huomattavasti kahteen pelisarjan edelliseen osaan verrattuna, sillä esimerkiksi hahmon ruumiinrakennetta on mahdollista muokata. Aiemmista peleistä poiketen SPECIAL-ominaisuudet on mahdollista nostaa väliaikaisesti korkeammalle tasolle kuin 10, joka on aiemmin ollut ylärajana. Taitoihin (engl. skills) perustuva pistejärjestelmä on poistettu ja yhdistetty kokonaan lisäetuihin (engl. perks). Pelissä ei myöskään ole pelihahmon saavutettavissa olevan tason ylärajaa, vaan hahmoa on mahdollista kehittää niin kauan, kunnes kaikki lisäedut on avattu. Jokaisen tasonnousun yhteydessä pelaaja voi nostaa yhdellä pisteellä jotain SPECIAL-ominaisuuttaan tai valita uuden lisäedun.
Kahden edellisen pelin tavoin Vault-Tec Assisted Targeting System (V.A.T.S.) on tärkeä osa pelaajan taistelussa, mutta toimintoa on muutettu siten, että aika ei kokonaan pysähdy vaan ainoastaan hidastuu. Kuten aiemmin, pelaaja voi valita, mihin kohtaan ruumista pyrkii vastustajaa ampumaan. Onnistuessaan hyökkäys aiheuttaa vastustajassa erilaisia vammoja, jotka vaikuttavat taistelemiskykyyn. V.A.T.S.:ia rajoittavat toimintapisteet (engl. action points), joita kuluu vaihteleva määrä riippuen käytetystä aseesta. Terveys- ja säteilyjärjestelmää on muutettu edellisiin peleihin verrattuna. Pelaaja näkee edelleen tavaran radioaktiivisuuden ja voi näin laskea, kuinka suuri vaikutus sillä on hahmoon. Säteilysairaus vähentää etenevissä määrin pelihahmon terveyspisteiden määrää, eikä aiemmista peleistä poiketen muilla tavoin vaikuta hahmon ominaisuuksiin.
Aseet eivät Fallout 3:sta ja New Vegasista poiketen heikkene käytön myötä. Sen sijaan New Vegasin tavoin niihin on mahdollista asentaa eri ominaisuuksia parantavia osia, joita pelaaja voi ostaa kauppiailta tai rakentaa itse pelimaailmasta kerättävistä raaka-aineista.
Fallout 4:n täysin uusi ominaisuus on mahdollisuus rakentaa tukikohtia, rakennuksia ja asutuksia. Rakentamiseen tarvitaan erilaisia resursseja, raaka-aineita ja komponentteja. Pelistä löytyviä esineitä ja aseita voi purkaa, jolloin niistä saa uusien esineiden tai osien valmistuksessa tarvittavia raaka-aineita. Power armoria uudistettiin siten, että se ei ole enää inventaariossa säilytettävä asu, ja lisäksi sitä on mahdollista räätälöidä maalauksilla ja parannuksilla. Power armor myös kuluttaa polttoaineenaan arvokkaita fuusioytimiä (engl. fusion core), ja pelaajan on vaihdettava loppuun käytetyn fuusioytimen tilalle uusi.
Lisäksi uudistuksena on säätilan vaihtelut. Sateiden ja ukkosmyrskyjen lisäksi Commonwealthissa esiintyy myös säteilymyrskyjä (engl. radstorm), jotka ovat pelaajalle vaarallisia.